Hafsah Hashim

Datuk (Dr) Hafsah Hashim, dilahirkan di Johor Bahru, Johor, merupakan bekas Ketua Pegawai Eksekutif Perbadanan Perusahaan Kecil dan Sederhana Malaysia (SME Corp), sebuah agensi Penyelaras Pusat di bawah Kementerian Perdagangan Antarabangsa dan Industri (MITI) selama lebih 15 tahun. Beliau juga merupakan bekas Pengerusi Bukan Eksekutif Bebas Pharmaniaga.   

Kini beliau merupakan ahli Lembaga Pengarah, Zurich Takaful Malaysia Berhad, Institut Piawaian dan Penyelidikan Perindustrian Malaysia (SIRIM Berhad) dan MAIWP Dagang. Beliau juga merupakan Penasihat Industri Kecil dan Sederhana (IKS) Bank Islam Malaysia Berhad, selain menjadi Pengerusi Serunai Commerce dan Usains Holdings, sebuah syarikat korporat di bawah naungan Universiti Sains Malaysia.

Pendidikan 
Hafsah Hashim memegang Ijazah Sarjana Muda Sains Gunaan (BEng) dari Universiti Sains Malaysia dan Sarjana Pentadbiran Perniagaan (MBA) dari Aston University, United Kingdom. Beliau juga merupakan graduan Kolej Tunku Kurshiah (TKC), Seremban. 

Kini, beliau merupakan Presiden Persatuan Murid-Murid Tua MGC/TKC OGA sehingga tahun 2023, menggantikan Tan Sri Datuk Dr Rafiah Salim.

Kerjaya
Beliau pernah bekerja di Kementerian Perdagangan Antarabangsa dan Industri (MITI), Kementerian Pertanian dan Kementerian Perusahaan Utama. Beliau dilantik sebagai Ahli Pasukan Petugas Khas Pemudahcara Perniagaan (PEMUDAH), Ahli Majlis bagi beberapa Majlis di bawah Pelan Induk Perindustrian (IMP 3), dan sebagai jawatankuasa kerja beberapa persatuan industri. Beliau juga dilantik oleh Unit Perancang Ekonomi (EPU) sebagai Penasihat kepada Kajian G-G IDS Yaman: Cadangan Strategi Pembangunan Perindustrian Yaman.

SME Corp Malaysia
SME Corp ditubuhkan pada 1 September 2009 dan Datuk Hafsah Hashim sebagai Ketua Pegawai Eksekutifnya. Datuk Ir Mohamed Al Amin Abdul Majid sebagai Pengerusi SME Corp. Perlantikan beliau diumumkan oleh Timbalan Perdana Menteri Malaysia, Tan Sri Muhyiddin Yassin. Pejabat SME terletak di Platinum Sentral, Jalan Stesen Sentral 2, KL Sentral di Kuala Lumpur Sentral.Dari 2009-2014, sebanyak 97 syarikat PKS telah berjaya.

Antara sasaran SME Corp Malaysia ialah mewujudkan 100 syarikat yang diperakui dengan Tanda Keunggulan Kebangsaan Jenama Malaysia, satu pensijilan yang menggambarkan kualiti, kecemerlangan dan keunikan produk dan perkhidmatan oleh firma-firma tempatan. SME Corp mengadakan kerjasama dengan agensi-agensi pembangunan PKS yang lain secara bilateral di peringkat global. 

Usahawan wanita ditingkatkan menerusi Program Latihan bagi Usahawan Wanita di kalangan negara OIC di bawah Program Kerjasama Teknikal Malaysia (MTCP), National Convention untuk Usahawan Wanita, kursus latihan bulanan dalam meningkatkan kemahiran pemasaran untuk usahawan wanita, penanda arasan dan berkongsi Amalan Terbaik untuk Usahawan Wanita dengan kerjasama bersama dengan NPC dan FEM, penerbitan Direktori usahawan wanita, dan program-program latihan di luar negara dan misi kajian untuk usahawan wanita.

Pembangunan Wanita
Kerana cinta terhadap pembangunan dan kepemimpinan wanita di Malaysia, beliau menumbuhkan Yayasan Kepemimpinan Wanita (Women Leadership Foundation) bersama Tan Sri Datin Paduka Siti Sa'diah Sheikh Bakir dan Dato' Hazimah Zainuddin pada tahun 2021. 

Antara program yang dilaksanakan dan diilhamkan beliau untuk memastikan usahawan wanita menyumbang di dalam pembangunan ekonomi negara adalah seperti berikut:

  National Women Entrepreneur Award
 National Convention for Women Entrepreneurs
 Publication of the Directory of Women Entrepreneurs 
 Training Programme for Women Entrepreneurs among OIC Member Countries under the Malaysian Technical Cooperation Programme (MTCP)

 Overseas training programmes and study missions for women entrepreneurs'

Anugerah
Untuk membalas jasa beliau, pihak kerajaan dan sektor swasta telah menganugerahkan beliau dengan anugerah
 Profesor Adjung Putra Business School oleh Univeriti Putra Malaysia
 Doktor Kehormat dalam Pengurusan dan Keushawanan oleh Universiti Tenaga Nasional
Panglima Jasa Negara (P.J.N) 
 Inagural Women of Excellence Award 
APEC Business Ethics Lighthouse Award
 Centre for Women Leadership (CWL) Excellence oleh Binary University
 Asian Academy of Management Life Membership oleh Universiti Sains Malaysia
 Anugerah Tokoh Ketua Eksekutif oleh PERDASAMA
Darjah Setia Pangkuan Negeri (D.S.P.N.) 
 Felo Kehormat AFEO (ASEAN Federation of Engineering Organisations)
 Anugerah Perkhidmatan Cemerlang oleh SME Corp Malaysia 
Ahli Mangku Negara (A.M.N)

Rujukan

Wanita Malaysia
Orang Malaysia berketurunan Melayu